TQM พุ่ง 7% ลุ้นยอดเบี้ยประกันปี 65 เข้าเป้า 2.9 หมื่นลบ. หนุนผลงานโตแกร่ง
TQM วิ่งแรง 7% ลุ้นยอดเบี้ยประกันรวมปี 65 เข้าเป้า 2.9 หมื่นลบ. เดินหน้าโรดโชว์ต่างประเทศ หนุนผลงานปีนี้โตแกร่ง
TQM วิ่งแรง 7% ลุ้นยอดเบี้ยประกันรวมปี 65 เข้าเป้า 2.9 หมื่นลบ. เดินหน้าโรดโชว์ต่างประเทศ หนุนผลงานปีนี้โตแกร่ง
27 เม.ย. 2565

ผู้สื่อข่าวรายงานว่าวันนี้ (27 เม.ย.2565) ราคาหุ้นบริษัท ทีคิวเอ็ม คอร์ปอเรชั่น จำกัด (มหาชน) หรือ TQM ณ เวลา 16:18 น. อยู่ที่ระดับ 48 บาท เพิ่มขึ้น 3 บาท หรือ 6.67% โดยทำจุดสูงสุดที่ 48.25 บาท และทำจุดต่ำสุดที่ 44.25 บาท ด้วยมูลค่าการซื้อขาย 911.95 ล้านบาท
โดยก่อนหน้านี้บริษัทฯ เปิดเผยว่า ในปีนี้บริษัทฯ ได้ตั้งเป้าหมายยอดเบี้ยประกันรวมทั้ง Organic และ Inorganic growth ไว้ที่ 29,000 ล้านบาท ซึ่งมั่นใจว่าจะสามารถดำเนินงานได้ตามเป้าที่วางไว้
นอกจากนี้ในไตรมาส 2-3 ของปีนี้ บริษัทฯ ยังคงวางแผนเดินหน้าโรดโชว์ต่างประเทศเพื่อพบนักลงทุนต่างชาติ ซึ่งเป็นกลุ่มที่ให้ความสนใจหุ้น TQM มาโดยตลอด มีสัดส่วนการถือหุ้นกว่า 16-17%